डेनमार्क ओपन जीतने पर आईओए ने साइना नेहवाल की तारीफ की  
आईओए के कार्यवाहक अध्यक्ष विजय कुमार मलहोत्रा ने एक बयान में कहा, अंतरराष्ट्रीय टूर्नामेंटों में साइना का लगातार अच्छा प्रदर्शन भारतीय खेलों और बैडमिंटन के लिए अच्छा है।
भारतीय ओलिंपिक संघ ने डेनमार्क ओपन सुपर सीरिज जीतने वाली बैडमिंटन स्टार साइना नेहवाल की तारीफ की। आईओए के कार्यवाहक अध्यक्ष विजय कुमार मलहोत्रा ने एक बयान में कहा, अंतरराष्ट्रीय टूर्नामेंटों में साइना का लगातार अच्छा प्रदर्शन भारतीय खेलों और बैडमिंटन के लिए अच्छा है। उन्होंने कहा कि चार सुपर सीरिज जीतने के अलावा लंदन ओलिंपिक में कांस्य पदक अपने नाम करने वाली साइना ने बाकी खिलाड़ियों के लिए ऊंचे मानक कायम किए हैं।
उन्होंने साइना की प्रतिबद्धता और समर्पण की तारीफ करते हुए कहा, 22 बरस की उम्र में वह युवाओं के लिए प्रेरणास्रोत बन गई हैं। उन्होंने जमीनी स्तर पर खिलाड़ियों को तैयार करने के लिए भारतीय बैडमिंटन संघ की भी तारीफ की।    

उन्होंने साइना की प्रतिबद्धता और समर्पण की तारीफ करते हुए कहा, 22 बरस की उम्र में वह युवाओं के लिए प्रेरणास्रोत बन गई हैं। उन्होंने जमीनी स्तर पर खिलाड़ियों को तैयार करने के लिए भारतीय बैडमिंटन संघ की भी तारीफ की।